"Este cel mai mare abuz din ’90". Ce spune Mitropolia de interzicerea pelerinajului.
La Catedrala Mitropolitană din Iaşi nu pare deloc o zi de pelerinaj. Ieşenii au părerile împărţite, e şi bine şi rău că alţii nu pot ajunge la raclă. Mitropolia Moldovei şi Bucovinei: "Mitropolia nu a avut nici o legătură cu acea manifestare spontană".
Pare o zi normală la Catedrala Mitropolitana din Iaşi, dacă ignori jandarmii din fata porţii. Credincioșii puţini şi doar din Iaşi, pentru că doar ei pot trece de filtrul forţelor de ordine. Deciziile care îi opresc pe cei din alte zone să ajungă la Iaşi sunt considerate nedrepte de mulți, drept dovadă şi protestul de seara trecută, când sute de oameni au ieşit în stradă la Iaşi. Camelia e din Prahova şi stă la gardul din fața Mitropoliei, citind Acatistul Cuvioasei Parascheva. A venit la Iaşi chiar dacă ştia clar că nu poate intra. Spera totuşi că autorităţile îşi vor schimba părerea. La fel speră şi reprezentanţii Mitropoliei Moldovei şi Bucovinei, care, prin purtătorul de cuvânt anunţă cel mai mare abuz din anii 90 până acum. Iar despre protestul de seara trecută, ne spune că a fost o manifestare spontană cu care Mitropolia nu a avut nicio legătură.Constantin Sturzu, purtător de cuvânt al Mitropoliei Moldovei şi Bucovinei: "Mitropolia nu a avut nici o legătură cu acea manifestare spontană care a avut loc ieri şi care înţeleg că s-ar putea prelungi. Există tot felul de mesaje care circulă. Înţelegem însă durerea lor. E clar că oamenii sunt foarte supăraţi din cauza acestor decizii luate de autorităţi. Preoții care erau la protest nu erau cu binecuvântare. Niciunul dintre ei nu a primit, aprobare, binecuvântare sau vreun îndemn. Ceea ce se întâmplă acum este cel mai mare abuz din `90 încoace asupra consţiinţei, nu vorbesc doar de consţiinţă religioasă.".